வட்டரக்க விஜித்த தேரர்
'''வட்டரக்க விஜித்த தேரர்''' (''Watareka Vijitha Thero'') என்பவர் [[இலங்கை]]யின் [[இலங்கையில் பௌத்தம்|பௌத்த]] மதகுருவும், அரசியல்வாதியும் ஆவார்.
 
 ==அரசியலில்==
 மகியங்கனையைப் பிறப்பிடமாகக் கொண்ட விஜித்த தேரர் வித்தியாலங்கார மடப்பள்ளியில் கல்வி கற்று மதகுருவானார். 1994 ஆம் ஆண்டில் [[மகியங்கனை]] பௌத்த விகாரைக்கு அதிபதியாகச் சென்றார். அங்கிருந்தபடி அவர் ஏனைய சமய, சமூகங்களுடன் நெருங்கிப் பணியாற்றினார். [[சிறீலங்கா முஸ்லிம் காங்கிரஸ்]] தலைவர் [[எம். எச். எம். அஷ்ரப்]]பின் இணைப்பாளர்களில் ஒருவராகப் பணியாற்றினார். அஷ்ரப்பினால் ஆரம்பிக்கப்பட்ட தேசிய ஐக்கிய முன்னணியின் தலைவராக இவர் தெரிவு செய்யப்பட்டார்.&lt;ref name=&quot;GW&quot;&gt;{{cite web | url=http://maatram.org/?p=1351 | title=வட்டாரக்க விஜித தேரர்: ஒரு எச்சரிக்கை | publisher=மாற்றம் | date=30 சூன் 2014 | accessdate=30 சூன் 2014}}&lt;/ref&gt; இதனை அடுத்து விஜித்த தேரர் பௌத்த தீவிரவாதிகளின் தாக்குதல்களுக்கு இலக்கானார்.&lt;ref name=&quot;GW&quot;/&gt;
 
 விஜித்த தேரர் மகியங்கனை  பிரதேச சபைத் தேர்தலில் சுயேட்சைக் குழுவொன்றை ஏற்படுத்தி போட்டியிட்டுத் தோல்வியடைந்தார். பின்னர் உள்ளூராட்சி சபைத் தேர்தலில் ஆளும் [[பொதுஜன ஐக்கிய முன்னணி]]யின் சார்பில் போட்டியிட்டு வெற்றி பெற்றார்.
 
 ==தாக்குதல்கள்==
 [[இலங்கைச் சோனகர்|முசுலிம்களுக்கு]] எதிரான பௌத்த தீவிரவாத அமைப்பான [[பொது பல சேனா]]வை இவர் கடுமையாக விமரிசித்து வந்தார். இக்குழுவினரால் இவர் பலமுறை தாக்கப்பட்டுள்ளார். பொதுபல சேனாவின் தலைவர் கலகொட அத்த ஞானசார தேரர் ஊடகவியலாளர்களின் முன்னிலையில் இவரைப் பலமுறை கடுமையான வார்த்தைகளினால் தூசித்துள்ளார்.&lt;ref name=&quot;aljazeera&quot;&gt;{{cite web | url=http://www.aljazeera.com/news/asia/2014/06/sri-lankan-pro-muslim-monk-attacked-2014619143022995385.html | title=Pro-Muslim monk attacked in Sri Lanka | publisher=அல்-ஜசீரா | date=19 சூன் 2014 | accessdate=30 சூன் 2014}}&lt;/ref&gt;
 
 2014 சூன் 16 ஆம் நாள் [[அளுத்கமை]] நகரில் மேற்கொள்ளப்பட்ட [[இலங்கையில் முஸ்லிம்களுக்கு எதிரான தாக்குதல்கள், 2014|முஸ்லிம்களுக்கு எதிரான தாக்குதல்]]களை இவர் பகிரங்கமாகக் கண்டித்தார். சூன் 19 இல் இவர் கொழும்பின் புறநகரான [[பாணந்துறை]]யில் வைத்துக் கடத்தப்பட்டு, கடுமையாகத் தாக்கப்பட்ட நிலையில் கண்டுபிடிக்கப்பட்டார்.&lt;ref name=&quot;aljazeera&quot;/&gt; மருத்துவமனையில் அனுமதிக்கப்பட்ட விஜித்த தேரர், காவி உடை தரித்த சிலர் கடத்திச் சென்று தாக்கியதாக காவல்துறையினரிடம் வாக்குமூலம் கொடுத்தார். ஆனாலும், மருத்துவமனை மருத்துவ அதிகாரி, விஜித்த தேரர் &quot;தன்னைத்தானே காயப்படுத்தி சேதம் விளைவித்துக் கொண்டதாக&quot; தனது மருத்துவ அறிக்கையில் தெரிவித்திருந்தார்.&lt;ref name=&quot;sl&quot;&gt;{{cite web | url=http://www.thesundayleader.lk/2014/06/29/the-ven-watareka-thera-saga/ | title=The Ven. Watareka Thera Saga | publisher=சண்டே லீடர் | date=சூன் 30, 2014 | accessdate=30 சூன் 2014 | archive-date=2014-07-15 | archive-url=https://web.archive.org/web/20140715001444/http://www.thesundayleader.lk/2014/06/29/the-ven-watareka-thera-saga/ |url-status=dead }}&lt;/ref&gt; இதன் அடிப்படையில், 2014 சூன் 25 இல் மருத்துவமனையில் இருந்து விடுவிக்கப்பட்ட நிலையில் விஜித்த தேரர் உடனடியாகவே காவல்துறையினரால் கைது செய்யப்பட்டார்.&lt;ref name=&quot;sl&quot;/&gt; 2014 சூலை 7 வரை தடுப்புக் காவலில் இருந்த வட்டரக்க தேரரை பாணந்துறை நீதிமன்றம் பிணையில் விடுவித்தது. தனக்கெதிரான குற்றச்சாட்டுக்களை ஏற்றுக்கொள்ள மறுத்து விட்ட அவர் தான் நிரபராதி எனத் தெரிவித்தார்.&lt;ref name=&quot;TM&quot;&gt;{{cite web | url=http://www.tamilmirror.lk/2010-07-14-09-13-23/117128-2014-07-07-08-52-08.html | title=வட்டரக்க தேரருக்கு பிணை | publisher=தமிழ்மிரர் | date=சூலை 7, 2014 | accessdate=7 சூலை 2014}}&lt;/ref&gt;
 
 ==மேற்கோள்கள்==
 {{Reflist}}
 
 [[பகுப்பு:இலங்கை அரசியல்வாதிகள்]]